ꦏꦶꦥꦺꦴ
ꦏꦶꦥꦺꦴ ꦲꦶꦁꦒꦶꦃ ꦥꦸꦤꦶꦏ ꦱꦭꦃ ꦱꦠꦸꦁꦒꦭ꧀ꦭꦶꦁ ꦣꦼꦣꦲꦂꦫꦤ꧀ ꦠꦿꦣꦶꦱꦶꦪꦺꦴꦤꦭ꧀ ꦗꦮ ꦏꦱ꧀ ꦏꦸꦛꦒꦼꦣꦺ, ꦲꦶꦁꦏꦁ ꦢꦶꦥꦸꦤ꧀ꦢꦩꦼꦭ꧀ ꦱꦏꦶꦁ ꦮꦺꦴꦱ꧀ ꦏꦼꦠꦤ꧀. ꦮꦸꦗꦸꦢ꧀ꦢꦶꦥꦸꦤ꧀ ꦏꦺꦶꦥꦺꦴ ꦥꦸꦤꦶꦏ ꦧꦸꦤ꧀ꦢꦼꦂ ꦲꦭꦶꦠ꧀-ꦲꦭꦶꦠ꧀, ꦲꦒꦼꦁꦔꦶꦥꦸꦤ꧀ ꦧꦺꦴꦠꦼꦤ꧀ ꦭꦁꦏꦸꦁ ꦱꦏꦶꦁ ꦱꦚꦫꦶ ꦗꦼꦩ꧀ꦥꦺꦴꦭ꧀ ꦠꦶꦪꦁ ꦢꦶꦮꦱ. ꦏꦁꦒꦺ ꦏꦸꦭꦶꦠ꧀ ꦥꦺꦫꦁꦔꦤ꧀ ꦚ꧀ꦗꦮꦶꦤꦶꦥꦸꦤ꧀ ꦢꦶꦥꦸꦤ꧀ꦢꦩꦼꦭ꧀ ꦱꦏꦶꦁ ꦲꦢꦺꦴꦤ꧀ꦤꦤ꧀ ꦒ꧀ꦭꦼꦥꦸꦁ ꦏꦼꦠꦤ꧀, ꦢꦺꦤꦺ ꦲꦶꦱꦶꦤꦶꦥꦸꦤ꧀ ꦢꦶꦥꦸꦤ꧀ꦢꦩꦼꦭ꧀ ꦱꦏꦶꦁ ꦥꦫꦸꦠ꧀ꦠꦤ꧀ ꦏ꧀ꦭꦥ ꦲꦶꦁꦏꦁ ꦮꦶꦤꦱ꧀ꦠꦤ꧀ ꦲꦼꦤ꧀ꦠꦺꦤ꧀-ꦲꦼꦤ꧀ꦠꦺꦤ꧀.

ꦱꦗꦫꦃ 
ꦏꦶꦥꦺꦴ ꦏꦥꦺꦫꦁ ꦱꦏꦶꦁ ꦕꦼꦏꦏ꧀ꦏꦤ꧀ ꦠꦼꦩ꧀ꦧꦸꦁ 'ꦲꦶꦏꦶ ꦲꦥ' ꦲꦶꦁꦏꦁ ꦠꦼꦒꦼꦱ꧀ꦱꦶꦥꦸꦤ꧀ ꦲꦶꦁ ꦧꦱ ꦆꦤ꧀ꦝꦺꦴꦤꦺꦱꦶꦪ 'ꦲꦶꦤꦶ ꦲꦥ'. ꦏꦶꦥꦺꦴ ꦥꦸꦤꦶꦏ ꦮꦸꦗꦸꦢ꧀ꦢꦶꦥꦸꦤ꧀ ꦲꦭꦶꦠ꧀, ꦮꦼꦂꦤꦤꦶꦥꦸꦤ꧀ ꦲꦶꦗꦺꦴ, ꦲꦶꦱꦶ ꦊꦧꦼꦠ꧀ꦠꦶꦥꦸꦤ꧀ ꦏ꧀ꦭꦥ ꦢꦶꦥꦫꦸꦠ꧀ ꦭꦤ꧀ ꦒꦼꦤ꧀ꦝꦶꦱ꧀ ꦗꦮꦶ. ꦏꦶꦥꦺꦴ ꦲꦶꦁꦒꦶꦃ ꦣꦼꦣꦲꦂꦫꦤ꧀ ꦠꦿꦣꦶꦱꦶꦪꦺꦴꦤꦭ꧀ ꦲꦶꦁꦏꦁ ꦤꦩꦸꦁ ꦱꦒꦼꦢ꧀ ꦏꦥꦁꦒꦶꦃ ꦲꦶꦁ ꦔꦪꦺꦴꦒꦾꦏꦂꦠ ꦩ꧀ꦭꦶꦒꦶꦤꦶꦥꦸꦤ꧀ ꦏꦸꦛꦒꦼꦣꦺ.

ꦧꦲꦤ꧀-ꦧꦲꦤ꧀ 
ꦧꦲꦤ꧀-ꦧꦲꦤ꧀ ꦲꦶꦁꦏꦁ ꦢꦶꦥꦸꦤ꧀ꦒꦶꦤꦏꦏꦼꦤ꧀ ꦏꦁꦒꦺ ꦢꦩꦼꦭ꧀ ꦏꦸꦭꦶꦠ꧀ ꦏꦶꦥꦺꦴ ꦲꦶꦁ ꦲꦤ꧀ꦠꦮꦶꦱ꧀ꦱꦶꦥꦸꦤ꧀ ꦲꦶꦁꦒꦶꦃ:
 250 ꦒꦿꦩ꧀ ꦒ꧀ꦭꦼꦥꦸꦁ ꦏꦼꦠꦤ꧀
 150 ml ꦱꦤ꧀ꦠꦼꦤ꧀ ꦥꦤꦱ꧀
 25 ml ꦠꦺꦴꦪ ꦫꦺꦴꦤ꧀ ꦱꦸꦗꦶ ꦭꦤ꧀ ꦫꦺꦴꦤ꧀ ꦥꦤ꧀ꦝꦤ꧀ ꦲꦸꦠꦮꦶ ꦥꦼꦮꦂꦤ ꦲꦶꦗꦺꦴ

ꦢꦺꦤꦺ ꦏꦁꦒꦺ ꦢꦩꦼꦭ꧀ ꦲꦶꦱꦶ ꦏꦶꦥꦺꦴ, ꦧꦲꦤ꧀-ꦧꦲꦤ꧀ ꦲꦶꦁꦏꦁ ꦢꦶꦥꦸꦤ꧀ꦧꦼꦠꦃꦲꦏꦼꦤ꧀ ꦲꦶꦁꦒꦶꦃ ꦥꦸꦤꦶꦏ:

 150 ꦒꦿꦩ꧀ ꦏ꧀ꦭꦥ ꦢꦶꦥꦸꦤ꧀ꦥꦫꦸꦠ꧀ ꦢꦮ-ꦢꦮ
 50 ml ꦠꦺꦴꦪ
 100 ꦒꦿꦩ꧀ ꦒꦼꦤ꧀ꦝꦶꦱ꧀ ꦗꦮꦶ
 2 ꦊꦩ꧀ꦧꦂ ꦫꦺꦴꦤ꧀ ꦥꦤ꧀ꦝꦤ꧀
 ꦱꦉꦩ꧀ ꦱꦕꦼꦏꦥ꧀ꦥꦶꦥꦸꦤ꧀

ꦕꦫ ꦤ꧀ꦢꦩꦼꦭ꧀ꦭꦶꦥꦸꦤ꧀ 
 ꦏꦁꦒꦺ ꦲꦶꦱꦶ. ꦒꦼꦤ꧀ꦝꦶꦱ꧀ ꦗꦮꦶ ꦢꦶꦥꦸꦤ꧀ꦒꦺꦴꦣꦺꦴꦒ꧀ ꦱꦼꦱꦉꦁꦔꦤ꧀ ꦏꦭꦶꦪꦤ꧀ ꦠꦺꦴꦪ ꦭꦤ꧀ ꦫꦺꦴꦤ꧀ ꦥꦤ꧀ꦝꦤ꧀.
 ꦱꦱꦩ꧀ꦥꦸꦤ꧀ꦤꦶꦥꦸꦤ꧀ ꦲꦸꦩꦸꦧ꧀, ꦏ꧀ꦭꦥ ꦥꦫꦸꦠ꧀ ꦭꦤ꧀ ꦱꦉꦩ꧀ ꦢꦶꦥꦸꦤ꧀ꦊꦧꦼꦠ꧀ꦠꦏꦼꦤ꧀.
 ꦭꦗꦼꦁ ꦢꦶꦥꦸꦤ꧀ꦲꦸꦣꦼꦒ꧀ ꦔꦤ꧀ꦠꦺꦴꦱ꧀ ꦫꦠ. ꦩꦤꦮꦶ ꦱꦩ꧀ꦥꦸꦤ꧀ ꦱꦒꦼꦢ꧀ ꦢꦶꦥꦸꦤ꧀ꦥꦶꦱꦃꦲꦏꦼꦤ꧀.
 ꦒ꧀ꦭꦼꦥꦸꦁ ꦏꦼꦠꦤ꧀ ꦢꦶꦥꦸꦤ꧀ꦕꦩ꧀ꦥꦸꦂ ꦏꦭꦶꦪꦤ꧀ ꦱꦤ꧀ꦠꦼꦤ꧀ ꦥꦤꦱ꧀ ꦱꦏꦼꦣꦶꦏ꧀-ꦱꦏꦼꦣꦶꦏ꧀ ꦔꦤ꧀ꦠꦺꦴꦱ꧀ ꦒ꧀ꦭꦼꦥꦸꦁꦔꦶꦥꦸꦤ꧀ ꦱꦒꦼꦢ꧀ ꦢꦶꦥꦸꦤ꧀ꦧꦼꦤ꧀ꦠꦸꦏ꧀.
 ꦭꦗꦼꦁ ꦢꦶꦥꦸꦚ꧀ꦕꦩ꧀ꦥꦸꦂ ꦩꦭꦶꦃ ꦏꦭꦶꦪꦤ꧀ ꦠꦺꦴꦪ ꦫꦺꦴꦤ꧀ ꦱꦸꦗꦶ ꦲꦸꦠꦮꦶ ꦥꦮꦂꦤ ꦲꦶꦗꦼꦩ꧀.
 ꦥꦼꦤ꧀ꦝꦼꦠ꧀ ꦱꦼꦠꦼꦔꦃ ꦕꦺꦤ꧀ꦝꦺꦴꦏ꧀ ꦲꦢꦺꦴꦤ꧀ꦤꦤ꧀ ꦏꦸꦭꦶꦠ꧀ ꦭꦗꦼꦁ ꦢꦶꦥꦸꦤ꧀ꦢꦩꦼꦭ꧀ ꦠꦶꦥꦶꦱ꧀-ꦠꦶꦥꦶꦱ꧀.
 ꦩꦤꦮꦶ ꦏꦸꦭꦶꦠ꧀ꦠꦶꦥꦸꦤ꧀ ꦱꦩ꧀ꦥꦸꦤ꧀ ꦢꦢꦺꦴꦱ꧀, ꦭꦗꦼꦁ ꦱꦒꦼꦢ꧀ ꦢꦶꦥꦸꦤ꧀ꦭꦼꦧꦼꦠ꧀ꦠꦏꦼꦤ꧀ ꦱꦼꦠꦼꦔꦃ ꦕꦺꦤ꧀ꦝꦺꦴꦏ꧀ ꦠꦺꦃ ꦲꦢꦺꦴꦤ꧀ꦤꦤ꧀ ꦲꦶꦱꦶ ꦲꦶꦁ ꦊꦧꦼꦠ꧀ꦠꦶꦥꦸꦤ꧀.
 ꦩꦤꦮꦶ ꦲꦶꦱꦶꦤꦶꦥꦸꦤ꧀ ꦱꦩ꧀ꦥꦸꦤ꧀ ꦢꦶꦥꦸꦤ꧀ꦭꦼꦧꦼꦠ꧀ꦠꦏꦼꦤ꧀, ꦭꦗꦼꦁ ꦥꦶꦁꦒꦶꦂꦫꦶꦥꦸꦤ꧀ ꦏꦸꦏꦶꦠ꧀ ꦱꦒꦼꦢ꧀ ꦢꦶꦥꦸꦤ꧀ꦫꦥꦼꦠ꧀ꦠꦏꦼꦤ꧀, ꦢꦶꦥꦸꦤ꧀ꦮꦸꦗꦸꦢ꧀ ꦮꦸꦗꦸꦢ꧀ ꦱꦼꦥꦫꦺꦴ ꦧꦸꦤ꧀ꦢꦼꦂꦫꦤ꧀.
 ꦱꦭꦗꦼꦁꦔꦶꦥꦸꦤ꧀, ꦱꦒꦼꦢ꧀ ꦩꦤꦱ꧀ꦱꦏꦼꦤ꧀ ꦮꦗ ꦲꦶꦁꦏꦁ ꦲꦶꦁꦒꦶꦭ꧀ꦭꦶꦥꦸꦤ꧀ ꦢꦶꦥꦸꦤ꧀ꦲꦸꦊꦱ꧀ꦱꦶ ꦫꦺꦴꦤ꧀ ꦒꦺꦣꦁ.
 ꦲꦢꦺꦴꦤ꧀ꦤꦤ꧀ ꦲꦶꦁꦏꦁ ꦱꦩ꧀ꦥꦸꦤ꧀ ꦢꦶꦥꦸꦤ꧀ꦮꦸꦗꦸꦢ꧀ ꦏꦭ ꦮꦲꦸ ꦭꦗꦼꦁ ꦢꦶꦥꦸꦤ꧀ꦢꦁ ꦲꦶꦁꦒꦶꦭ꧀ꦭꦶꦥꦸꦤ꧀.

ꦕꦛꦼꦠ꧀ꦠꦤ꧀ ꦱꦸꦏꦸ 

Panganan
Jajanan
ꦲꦏ꧀ꦱꦫꦗꦮ